Мора кветак, каляровыя шары, якія выпускнікі разам з прадстаўнікамі райвыканкама выпусцілі ў бязвоблачнае блакітнае неба, фотаздымкі на памяць, шчаслівыя ўсмешкі маладосці і музыка школьнага вальса, якім, па традыцыі, завяршылася раённае свята “Віват, выпускнікі!” Усё, здавалася б, звычайна. І толькі для 281 выпускніка гэты вечар быў асаблівым – школа закончана. Перад імі адкрываюцца шырокія гарызонты. Яны мараць пра шчаслівую будучыню, як марылі штогод іх папярэднікі. Поспехаў вам, выпускнікі-2017!